title: Anne Dieu-le-veut
text: Anne Dieu-le-veut, ganet e 1661 e Gourin, marvet e 1710, a oa ur vorlaerez vreizhat.
  
  E 1684 e timezas d'ar morbreizher Pierre Lelong, kentañ komandant Cap-Français. Hennezh a varvas goude un tabut d'ar 15 a viz Gouhere 1690. E 1691 ec'h addimezas da Joseph Chérel, ha hennezh a varvas ivez daou vloaz goude, e miz Mezheven 1693. Diwezhatoc'h, pa gave dezhi e oa bet graet dismegañs outi, e klaskas kann ouzh Laurent-Corneille Baldran, lesanvet de Graaf ("ar c'hont", e flandrezeg), hag e tegouezhas en e di gant he fistolenn en he dorn. De Graaf a gavas e oa dellezek anezhañ ar vaouez-se hag a zimezas dezhi.
  
  E 1685, e oa deuet Laurent de Graaf, hag eñ Izelvroad, a-benn da gaout ar vroadelezh c'hall war un dro gant e bried kentañ Pétruline Gusman. E 1693 e oa bet torret an dimeziñ ha d'an 28 a viz Gouere 1693 e timezas Anne Dieu-le-veut dezhañ e Cap-Français. Mont a rejont da chom da La Tortue. Ur verc'h o devoe, bet ganet war-dro 1694, hag ur mab a varvas d'an oad a bemp bloaz.
  Gant he gwaz ez ae Anne Dieu-le-veult war vor, hag e-lec'h he gwelet war vourzh evel un alberzh eus an drougeur e reas ar bagad e vaskodenn anezhi ; ul lod er prezih he deveze zoken.
  
  E 1695 e voe paket gant Spagnoled ha bac'het e Santo Domingo, ma voe diaes-bras he delc'her. Goude meur a zifrae gant ar Stad c'hall e voe divac'het e 1698.
  
  He marv 
  Mervel a reas Anne Dieu-le-veut d'an 11 a viz Genver 1710, d'an oad a 48 vloaz, e Cap-Français.
  He merc'h zo brudet da vezañ daeet ur gwaz d'an duvell evel he mamm.
  
  Diskennidi
   Gant Pierre Lelong :
   Marie Marguerite Yvonne Lelong (1688-1774)
   Gant Joseph Chérel :
   Jean-François Chérel (1692-1732)
   Gant Laurent-Corneille Baldran de Graaf
   Marie Catherine de Graaf (1694-1743)
   Ur mab dianav (1700-~1705)
  
  Notennoù
  
  Pennad kar
   Jacquotte Delahaye, morlaerez c'hall
  
  Morlaerezed
  Merc'hed Breizh
  Ganedigezhioù 1661
  Marvioù 1710